Национален исторически музей
Националният исторически музей (НИМ) е най-големият музей в България.

История 
НИМ е създаден с разпореждане на Бюрото на Министерския съвет на НРБ през 1973 г. Първата експозиция е открита през 1984 г. в сградата на Съдебната палата в София в чест на 1300-годишнината от създаването на българската държава.

По решение на Министерския съвет от 15.4.1998 г. на музея е предоставен Дом № 1 в държавната резиденция Бояна. Новата експозиция е тържествено открита от министър-председателя Иван Костов на 29 юни 2000 г.

Директори на НИМ са били:
 проф. д-р Страшимир Димитров (юни 1974 – 31 декември 1975)
 Емил Цанов (1 януари – 31 август 1976)
 акад. Васил Гюзелев (1 септември 1976 – 31 декември 1977)
 Анчо Анчев (януари 1978 – август 1983)
 проф. д-р Симеон Дамянов (август 1983 – октомври 1985)
 ст.н.с. д-р Румен Катинчаров (ноември 1985 – декември 1994)
 ст.н.с. д-р Божидар Димитров (декември 1994 – 1 август 1998)
 ст.н.с. д-р Иля Прокопов (4 август 1998 – 6 февруари 2001)
 ст.н.с. д-р Теофана Матакиева-Лилкова (февруари – декември 2001)
 ст.н.с. д-р Божидар Димитров (декември 2001 г. – 27 юли 2009)
 ст.н.с. д-р Цветана Кьосева, и. д. (27 юли 2009 – февруари 2011)
 ст.н.с. д-р Божидар Димитров (февруари 2011 – ноември 2017)
 доц. д-р Бони Петрунова (ноември 2017 – )

Колекции и експозиции 
Колекциите на НИМ включват над 650 000 паметника на културата в следните периоди и научноизследователски области:
 палеолит, неолит, енеолит
 бронзова епоха
 старожелязна и новожелязна епоха
 римска епоха и късноантична епоха
 средновековие
 нумизматика
 нагръдни и други отличия и награди
 накити
 оръжие
 битови тъкани, шевици, униформи, градско облекло и аксесоари, традиционно облекло
 изобразително, приложно и изящно изкуство
 църковно изкуство
 старопечатни материали (на български и чужди езици)
 документи снимки от Възраждането
 документи, снимки и периодичен печат от периода 1878 – 1944 г. и от най-новата история на България
 оръдия на труда и предмети на бита
 плакати
 карти
 образци от производството
 мебели
 кино-фото-фоно архив
 филателия
 знамена
 хералдика, сфрагистика

През 1990-те години НИМ поема съхранението на колекциите на вече закритите Музей на българо-съветската дружба и Национален музей на революционното движение.

 Основна експозиция
 Зала 1: Праистория (VII – II хил. пр. Хр.)
 Зала 2: Българските земи от края на VІ в. пр. Хр. до VІ в. сл. Хр.
 Зала 3: Българската държава през средновековието (VІІ–ХІV в.)
 Зала 4: Българските земи през османското владичество (1396 – 1878)
 Зала 5: Трето българско царство (1879 – 1946 г.)
 Зала 8: Аполония
 Зала 9: Българска народна култура
 Зала 10: Монетна колекция
 Зала 11: Българската къща през Възраждането

 Постоянни експозиции
 История на костюма и модата
 Културни ценности от Агенция Митници (от 2002 г.)
 Колекция „Боян Радев“ – спортни и други отличия и културни ценности, дарени от Боян Радев
 Антарктида – българската ледена приказка (от 2012 г.)

Структура 

Към септември 2012 г. НИМ има следната административна структура:

Ръководство 
 директор – Доц. д-р Бони Петрунова
 заместник-директор – проф. д-р Иван Христов
 заместник-директор – Георги Найденов (от 2016)
 бивш (до 2016) зам.-директор – покойната проф. д-р Цветана Кьосева

Отдели 
 „Връзки с обществеността“
 „Археология“
 „История“
 „Изкуствознание, етнография и интердисциплинарни изследвания“
 „Фондове“
 Илюстративен фонд
 Централна лаборатория за консервация и реставрация
 „Пространствено художествено оформление и техническо обслужване“
 Административен и финансов отдел
 „Охрана и сигурност“
 Възраждане
Екскурзоводи

Филиали 
Към септември 2012 г. НИМ има следните филиали:
 Боянска църква „Св. св. Никола и Пантелеймон“ в кв. Бояна (София)
 Параход „Радецки“ в гр. Козлодуй
 Манастир „Св. Йоан Богослов“ в гр. Земен
 Църква „Св. св. Теодор Тирон и Теодор Стратилат“ в с. Добърско

Източници

Външни препратки 
 Официален сайт на НИМ
 Министерство на културата

100 национални туристически обекта
Исторически музеи в България
Исторически музей
Район Витоша
Основани в България през 1973 година